„ Þetta er bar í blóma með yfirnáttúrulegu ívafi , “ segir Íris Ann Sigurðardóttir þegar hún er beðin um að lýsa staðnum Luna Flórens sem hún og eiginmaður hennar , Lucas Keller , opnuðu í fyrra úti á Granda . Þau reka einnig The Coocoo’s Nest í sama húsnæði . „ Nýlega fengum við hjónin tækifæri til að stækka The Coocoo’s Nest og nýttum tækifærið til þess að bæta við nýju konsepti og auka fjölbreytnina fyrir okkar viðskiptavini , “ útskýrir Íris . Á Luna Flórens er hægt að kaupa kristalla , blóm , listaverk og kokteila ásamt öðrum veitingum . Margir sælkerar kannast eflaust við Coocoo’s Nest en sá staður hefur notið mikilla vinsælda . Það er þó hægara sagt en gert að fá sæti á staðnum á háannatíma . „ Þetta var tækifæri til þessa að bæta við sætum fyrir fastagesti Coocoo’s Nest . Staðirnir tveir eru innangengir og því hægt að njóta allra veitinga sem eru í boði á Coocoo’s Nesi inni á Lunu . Nú höfum við meira flæði og styttri bið eftir borði . “ Mynd / Íris Ann Íris hefur stundum kallað LunuFlórens „ nornabar “ . Spurð nánar út í það segir Íris : „ Þessi staður er smávegis speglun af minni persónu en ég hef kallað mig norn síðan ég man eftir mér . Ég trúi á einskonar alheimsorku og töfra heims sem maður getur nýtt sér á margvíslegan hátt í sínu daglega lífi , ég vildi skapa ævintýraheim í þeim anda . “ Kokteilar í aðalhlutverki Íris segir gómsæta kokteila spila stórt hlutverk á Lunu . „ Við gerum mikið af okkur eigin söfum og nýtum spírur og íslenskar jurtir í kokteilana , “ segir Íris . Hún deilir hér uppskrift að svörtum kokteil með lesendum . Mynd / Íris Ann „ Þetta er væntanlega hollasti drykkurinn okkar í honum er meðal annars „ activatedcharcoal “ eða kol sem við fengum í Jurtaapótekinu sem er alveg ótrúlega hreinsandi . 1 skot vodki 1 skot TripleSec eða svipaður appelsínulíkjör 1 skot granateplasafi sem við kreistum sjálf 1 skot sírónu / limesafi sem við kreistum sjálf ½ skot af agave-síróp ½ teskeið kol Smávegis engifer rifa sett yfir blönduna Hrista vel með klökum og sigta í martini-glas .